**NEMZETI TEHETSÉG PROGRAM** Fiatal felnőtt tehetségek társadalmi felelősségvállalását elősegítő programok támogatása NTP-FTH-15

**A pályázat célja**

A fiatal felnőtt tehetségek társadalmi felelősségvállalását elősegítő programok támogatása.

**A támogatás formája és mértéke**

A pályázat útján igényelhető támogatás 100% intenzitású, vissza nem térítendő támogatás, amelynek **igénybevétele a beszámoló elfogadását követően egy összegben, vagy – a pályázó indokolt kérelme alapján – a beszámoló elfogadását megelőzően támogatási előleg formájában történhet.**

A támogatási előleg mértéke 100%, melynek folyósítására **egy összegben** kerülhet sor.

A pályázathoz saját forrás biztosítása nem kötelező.

A pályázaton legalább **1 000 000 Ft**, illetve legfeljebb **2 000 000 Ft vissza nem térítendő** támogatás igényelhető.

**Pályázat benyújtására jogosultak**

* A nemzeti felsőoktatásról szóló 2011. évi CCIV. törvény 1. sz. mellékletében szereplő Magyarország államilag elismert felsőoktatási intézményei, valamint ezen intézmények karai (karok esetében a jogszabály 1. sz. mellékletében szereplő felsőoktatási intézmény kötelezettségvállalásával).
* A Magyarországon bejegyzett egyesület (ide nem értve a szakszervezetet és pártot), alapítvány, és közalapítvány, mely az alapító okirata szerint nevelési-oktatási tevékenység végzésére jogosult.
* Belső egyházi jogi személyek
* Gazdasági társaságok

**A rendelkezésre álló keretösszeg**

A pályázatok támogatására rendelkezésre álló keretösszeg **55 000 000 Ft**

**Támogatási időszak**

A Pályázó által a pályázatban megjelölt,

- támogatási előleg formájában nyújtott támogatás esetében **2015. július 1.** és **2016. június 30.** közé eső időszak, illetve

- beszámolót követően nyújtott támogatás esetén **2015. július 1.** és **2016. május 15.** közé eső időszak,

amelynek időtartama alatt a támogatott program, illetve projekt megvalósul.

**A pályázatok benyújtásának határideje**

Az internetes pályázatok benyújtásának határideje: **2015. szeptember 11. 23:59 óra.**